|  |
| --- |
| IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU |
| Naziv akta | NACRT PRIJEDLOGA PRORAČUNA OPĆINE KRŠAN ZA 2018. GODINU I PROJEKCIJE ZA 2019. i 2020. GODINU |
| Nositelj izrade akta | OPĆINA KRŠAN |
| Vrijeme trajanja savjetovanja | od 16. studenoga do 15. prosinca 2017. godine |
| Cilj savjetovanja | Prikupljanje mišljenja i primjedaba zainteresirane javnosti na NACRT PRIJEDLOGA PRORAČUNA OPĆINE KRŠAN ZA 2018. GODINU I PROJEKCIJE ZA 2019. i 2020. GODINU |
| Način objave poziva za savjetovanje | Službene Internetske stranice Općine Kršan |

|  |  |  |  |
| --- | --- | --- | --- |
| Redni broj | Naziv predstavnika zainteresirane javnosti koji su dali primjedbe | Tekst primjedbe | Razlozi prihvaćanja/neprihvaćanja primjedbe |
| 1. | Alen Teskač | Tijekom 2017. godine, točnije početkom mjeseca rujna, započeli smo sa natjecanjem u Županijskoj nogometnoj lizi – Jug, sa uzrastom pionira (10 – 14 godina starosti). Sveukupno je u nogometnom klubu trenutno aktivno 20 novih članova u uzrastu pionira. Isto tako, ove sezone, sa početkom u rujnu 2017., uzrast seniora se plasirao u II. Županijsku nogometnu ligu što zahtjeva dodatna financijska sredstva.Općina Kršan je do sada Nogometni klub Plomin sufinancirala sa ukupno 120.000,00 kuna, što je uz ostale donacije pokrivalo trošak organizacije natjecanja u III. Županijskoj nogometnoj lizi – Jug u uzrastu seniora. Kako i organizacija natjecanja za novi uzrast pionira zahtjeva određena dodatna novčana sredstva, odrađena je preraspodjela sredstava iz proračuna kluba, međutim, uz sve ostvarene uštede, nismo u mogućnosti u cijelosti servisirati financijske potrebe uzrasta pionira. S obzirom da uključivanje mlađih uzrasta u sportsku djelatnost ima pozitivne efekte na ukupno stanje društva, molimo Vas da sufinacirate našu djelatnost sa dodatnih 40.000,00 kuna kako bi uspjeli u održavanju novog uzrasta pionira i slijedećih godina te ostvarili pozitivni efekt na ukupno stanje društva.Kako se u Plomin Luci radi na izgradnji lučice molimo Vas da se u sklopu njezine izgradnje s minimalnim ulaganjima izgrade male tribine.Isto tako Molimo Vas da uzmete u obzir i održavanje samog objekta(sanacija krova zbog propuštanja,sanacija fasade, sanacija zaštitne ograde oko igrališta te sanacija nogometnog travnjaka). | Ne prihvaća seObrazloženje:Primjedba (prijedlog) je neutemeljena, iz razloga što u Prijedlogu proračuna Općine Kršan za 2017. godinu nije izvršena raspodjela sredstava po pojedinim projektima, aktivnostima i manifestacijama koje provode udruge. Sredstva za te namjene će se rasporediti sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15) i Odluci o kriterijima, mjerilima i načinu financiranja javnih potreba sredstvima iz proračuna Općine Kršan i to nakon donošenja Proračuna Općine Kršan za 2017. godinu.Vezano za održavanje i dogradnju objekata NK Plomina, u prijedlogu proračuna Općine Kršan za 2018. godinu, predviđena je stavka „Održavanje sportskih objekata“ iz kojih bi se sredstava financirale hitne sanacije sportskih objekata. |
| 2. | Valter Stepčić | Pošto u prijedlogu proračuna a ni u projekcijama jednostavno nema sela Stepčići, moramo se osvrnuti na činjenice.Selo Stepčići sa pogledom na TE Plomin i sa devastiranom imovinom sa dalekovodima zaslužuje da od naknade koristi bilo kakva sredstva a ne nikakva. Od strane HEPa nam je rečeno da plaćaju općini za neposredno okruženje i da općina ima sredstva za naše potrebe.Za selo Stepčići potrebno je slijedeće: 1.Izgradnja boćarskog igrališta sa pratećim objektom- obećano od svih načelnika i svih vijeća već godinama na kraju ni je uvršteno ni u projekciju.Pošto je potrebno vrijeme da se teren slegne, izgradnja ne mora biti odjednom nego kroz 2-3 godineBoćarski klub Stepčići je jedini istarski ligaš od 106 klubova koji nema boćališta. Selo Stepčići je bez ikakve zajedničke prostorije.2.Rekonstrukcija vodovodne mreže- obećano odavno, neučinjeno ništaSami mještani su u 60. godinama postavili cijevi koje su i tada bile djelomično rabljene i malog su promjera pa nema pritiska.3.Kanalizacija- pričalo se o kanalizaciji nije napravljeno ništa i ne planira se ništa4. Dislokacija repetitora iz sela- da tek rođena djeca spavaju na 50 metara od repetitora velike snage nemožemo dozvoliti. 5.Dovršenje prilaza sporedne ceste na glavnu prometnicu-predloženo rješenje je loše i potrebno je naći bolje, no to nije ni u planu6.Saniranje ruševne kuće na ulazu u selo-kuća predstavlja opasnost i padaju kamenja na put kroz selo  | **Ne prihvaća se****Obrazloženje:**1. 1.Prihodi su za proračunsku, 2018. ograničeni, te nije moguće uvrstiti izgradnju boćalište Stepčići,

2.Nije se razmatrala rekonstrukcija vodovoda Stepčići, već je prioritet dat na izgradnju vodovodne mreže, gdje ne postoji uredna opskrba,3.Kanalizacija Stepčići – Vozilići – Pl. luka, u pripremnoj je fazi, u paketu rješavanja odvodnje labinštine, sredstvima Hr. Voda i EU-bezpovratnim sredstvima, TD Vodovod, nadležno za rješavanje i dinamiku Predmeta,4.Repetitor je u postupku ishodovanja Dozvola, sigurno \*rješio\*, imovinske odnose, sa nekim od vlasnika zemljišta u naselju Stepčići, općina nije u tom postupku, sudjelovala, ni u kom Predmetu,5.Prihodi su za proračunsku, 2018. ograničeni, te nije moguće uvrstiti izgradnju/rekonstrukciju, nerazvrstane ceste/prilaza na D66,6.Sanacija, podrazumijeva procjenu, vještačenje, procjenu, nalaz inspekcije, te financijski utrošak sredstva proračuna, trošak, se nastoji sudskim putem, tužbom nadoknaditi od poznatih/nepoznatih (nepoznatog boravišta) fizičkih/pravnih osoba, nadoknaditi, kreditiranje općine u sličnim postupanjima, je izgledno – nenaplativo, |
| 3. | Ivica Matanović | Stanovnici naselja Zagorje imaju lošu ili nikakvu vodovodnu infrastrukturu. Konkretno u dijelu naselja Načinovići iznad nerazvrstane ceste prema Jurasima postoji samo oko deset vodomjera za više od pedeset kućanstava. Izgradnja glavnog Vodovoda Načinovići Jurasi je već davno završena. Cijevi su još prazne. Očito glavni vod još nije ni predan na korištenje Vodovodu Labin iz nepoznatih razloga. Ne postoje još nikakvi ogranci prema drugim dijelovima naselja, pogotovo za kritični gornji dio iznad glavnog vodovoda prema Jurasima. Tamo ima slučajeva da je i po 30 kućanstava spojeno na jedan vodomjer i to neadekvatnim spojevima i oštećenim pvc-cijevima koji često zbog niskih temperatura pucaju, pri čemu se nepotrebno gubi velika količina vode, a za koju smo primorani prema dostavljenim računima plaćati vodu. Neki stanovnici plaćaju enormno visoke račune zbog straha da im se ne isključi voda znajući da će nakon toga teško doći do ponovnog vodovodnog priključka jer se Vodovod Labin i Općina Kršan oglušuju na sve zahtjeve. Općina Kršan upoznata je s time da Vodovod Labin upućuje mještane da zaštitu zatraže od Općine Kršan navodeći da je za početak zadatak Općine Kršan izrada projektne dokumentacije, idejnog projekta i lokacijske dozvole kako bi se konačno moglo krenuti u realizaciju projekta. Međutim, Općina Kršan svoje obveze ne ispunjava već godinama. Načelnik već godinama stanovnicima naselja Zagorje obećava da će Općina Kršan biti ta koja će im pomoći u pripremi dokumentacije i osiguranje vodovodne infrastrukture. Međutim, već godinama po tom pitanju ništa nije poduzeto.Stanovnici naselja Zagorje slali su više zahtjeva za postupanje glede gore navedenog problema. Prikupljeno je preko stotinu potpisa i predano na općinu listopadu ove godine. Potpisnici podržavaju uvrštenje ovog projekta u proračun za 2018. godinu. Podržava nas i većina stanovnika Općine Kršan. Međutim, Općini Kršan izgleda ni to nije bitno pa se opet oglušuje na te zahtjeve i ne namjenjuje niti lipe za ovaj hitan projekt u 2018. Izgradnja vodovoda Načinovići – Jurasi, ekonomska klasifikacija: 42141307.Prijedlog je za povećanje ove stavke kako bi svi dobili vodu do svojih kuća ili dodavanje nove stavke za izgradnju ogranaka u Načinovićima s obzirom na gore navedenu situaciju s kojom je Općina Kršan dobro upoznata.Smatramo da iznos od 0,00 kn namijenjen za 2018. godinu nije dovoljan za ovu projekciju, te držimo da bi ovo trebao biti prioritet.Predlažemo povećanje ili dodavanje nove stavke od najmanje 100.000,00 kn kako bi se krenulo sa izradom potrebne dokumentacije po hitnom postupku.I ove godine, kao i do sada prigovaramo visini projekcije za Izgradnju pješačke staze Plomin luka – Mašnjak (ekonomska klasifikacija broj 4213101). Općina Kršan je među zadnjim općinama u RH po povlačenju sredstava iz EU fondova. U zadnje četiri godine (izvor proračuni) potrošeno oko pola milijuna kuna na račun dokumentacije-kandidiranje projekata EU. Tek u 2017. je planirano izvlačenje oko 100.000 Kn. Općina Kršan je istovremeno uspoređujući se s ostalim općinama sa sličnim brojem stanovništva, općina s najviše zaposlenika koji obavljaju upravne, stručne te pomoćno-tehničke poslove. Čak i neki gradovi s duplo više stanovnika imaju manje zaposlenika. Milijune kuna za šetnicu je uz izradu kvalitetnih projekata za financiranje trebala sufinancirati EU u 2017. a ne građani. Napominjemo da je izgradnjom prve faze u 2017. zasipano pomorsko dobro, što je nedopustivo. Sanacija će vjerojatno koštati više nego realni trošak same prve faze izgradnje.Nejasno je kako bi uopće nastavak izgradnje ove pješačke staze mogao imati veći prioritet od opskrbe pitkom vodom i osiguravanja minimalnih uvjeta za normalan život za mještane Zagorja u kojem živi cca 100 stanovnika, dok u ljetnim mjesecima taj broj dostiže i 500, s obzirom na veliki broj turista. Predlažemo smanjenje stavke 4213101 -Izgradnja pješačke staze za 100.000,00 kn ili nepotrebno velikih troškova za darivanja i ugošćivanje poslovnih partnera!!!stavke 329310 – Reprezentacije za 100.000,00 kn,kako bi se krenulo u realizaciju ovog hitnog projekta | Ne prihvaća seObrazloženje:1. Magistralni vodovod Načinovići – Jurasi, gotov je. Obavljen je teh. pregled, izdana je uporabna dozvola, te će se u narednoj godini predati, vodovodu na upravljanje.
2. Izgradnja vodovodnog priključka Nacinovici - gornja zona, (kota terena cca 230-240 m.n.m.), L = cca 550 m, DN100 mm, sa spojem na magistralni vodovod VS Vidikovac II (+280 m.n.m.) – Brestova. Iz vodospreme Vidikovac I (+240 m.n.m.) nije moguce opskrbiti gornju zonu. Procjena troška izgradnje cca 250.000 kn. na Skupštini Vodovoda,

izričito naglašeno potreba intervencije/rekonstrukcije, s razloga već nabrojenih, 1. Ne prihvaća se brisanje stavke Izgradnja pješačke staze Plomin Luka – Mašnjak, s razloga već Ugovorenih radova, u siječnju 2017 (ne radi se o nastavku radova, kako  predlagatej navodi), već privođenje  Projekta, završnici ! ne se prihvaća skidanje stavke Reprezentacija!
 |
| 4. | Ivica Matanović | Izgradnja nerazvrstane ceste prilaz Načinovići ekonomska klasifikacija: 4213102Prijedlog je povećanje ove stavke od 100.000,00 kn s obzirom na gore navedenu situaciju i dodavanje nove stavke za ostale nerazvrstane ceste u Načinovićima s kojom je Općina Kršan dobro upoznata, jer su stanovnici naselja Načinovići slali više zahtjeva za postupanje glede gore navedenog problema u narednih nekoliko godina u kojima se nije uopće ili se nedovoljno ulagalo.Napominjemo da na području Općine Kršan još uvijek ne plaćaju svi stanovnici komunalnu naknadu. Pitanje je zbog čega? Zahtijevamo hitno slanje rješenja o komunalnoj naknadi svim stanovnicima Općine Kršan jer su stanovnici koji uredno plaćaju komunalnu naknadu već dvije godine u neravnopravnom položaju naspran onih koji ne plaćaju. Ovime bi se znatno povećao prihod ek. Klasifikacija 653210 koji bi se mogao raspodijeliti u svrhu pokretanja završetka prilaza Načinovići -100.000,00 kn. Željeli bi predložiti također da se u 2018. više radi na povlačenju sredstava iz Eu fondova u svrhu finalnog završetka prilaza i izgradnje ostalih nerazvrstanih cesta u Načinovićima. | Ne prihvaća seObrazloženje:Izgradnja prilaza sa D66 na lokalnu prometnicu, procijenjena je na 5 mil. kn, izrađen je Glavni i Izvedbeni Projekt, te je ishodovoana Građ. dozvola,Projekt je već prijavljen natječaj unutar mjere 07 »TEMELJNE USLUGE I OBNOVA SELA U RURALNIM PODRUČJIMA« IZ PROGRAMA RURALNOG  RAZVOJA REPUBLIKE HRVATSKE ZA RAZDOBLJE 2014-2020, operacija 7.2.2. - „Ulaganja u građenje nerazvrstanih cesta“ i u postupku je evaluacije, Ne prihvaćam primjedbu, u svezi neplaćanja komunalne naknade, s razloga što za to plaćanje nema zastare, te će se naplata, vršiti i prisilnim putem, drugo, što je evidentno, da su se,objekti za stanovanje i odmor, gradili bez uređene dokumentacije,  odnosno, sa umanjenim poreznih prihodima radi \*lažnih\* podataka o površini tih objekata,desetljećima, i tako oštetili općinski proračun, nepovratno, |
| 5. | Ivica Matanović | 42141312 Vodoopskrbni sustav Kamenjari-Kušari predviđeno 0,00Kn za 2018. Prijedlog je povećanje ove stavke s obzirom na gore navedenu situaciju s kojom je Općina Kršan dobro upoznata, jer su stanovnici naselja Zagorja slali više zahtjeva za postupanje glede gore navedenog problema.Pošto je riječ o velikom projektu, predlažemo prijavu na projekte za dobivanje sredstava iz EU fondova za ovu svrhu. .Obzirom da smo u zadnjem savjetovanju sa zainteresiranom javnošću dobili odgovor da se predmetne stavke ne prihvaćaju jer nije naveden iznos, niti stavka za smanjenje predlažemo iznos od minimalno 50.000 kn za projektnu dokumentaciju. Povećati stavku ek. klasifikacija 42141312 za minimalno 50.000,00 kn u 2018.godiniSmanjiti ek.klasifikaciju 312110 -bonus za uspješan rad za 50.000,00 Kn. | Ne prihvaća seObrazloženje:U svezi, Projekta izgradnje vodovodnog ogranka Fonovići – Kamenjari – Kušari, obavještavam Vas, da je ishodovana lokacijska dozvola, i da će Vodovod, slijedom zakona preuzeti obvezu, izrade Glavnog i Izvedbenog Projekta i njegove kandidature za bespovratna sredstva,jer su oni, kao isporučitelji javne usluge opskrbe vodom, jedini ovlašteni i prihvatljivi prijavitelji ! |

Napomena: U vremenu trajanja savjetovanja pristiglo je pet primjedbi/prijedloga zainteresirane javnosti na Nacrt Proračuna Općine Kršan za 2018. godinu

Kršan, 19. prosinac 2017